title: Kommissionens gennemførelsesforordning (EU) 2015/594 af 14. april 2015 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Jambon sec des Ardennes/Noix de Jambon sec des Ardennes (BGB))

text:
               16.4.2015

               DA

               Den Europæiske Unions Tidende

               L 99/6

         KOMMISSIONENS GENNEMFØRELSESFORORDNING (EU) 2015/594
   af 14. april 2015
   om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Jambon sec des Ardennes/Noix de Jambon sec des Ardennes (BGB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
   ud fra følgende betragtninger:

               (1)

               Kommissionen har i henhold til artikel 53, stk. 1, første afsnit, i forordning (EU) nr. 1151/2012 behandlet Frankrigs ansøgning om godkendelse af en ændring af varespecifikationen for den beskyttede geografiske betegnelse »Jambon sec des Ardennes«/»Noix de Jambon sec des Ardennes«, der er registreret i henhold til Kommissionens forordning (EF) nr. 2036/2001 (2).

               (2)

               Da der er tale om en væsentlig ændring, jf. artikel 53, stk. 2, i forordning (EU) nr. 1151/2012, har Kommissionen i henhold til artikel 50, stk. 2, litra a), i samme forordning offentliggjort ændringsansøgningen i Den Europæiske Unions Tidende
                   (3).

               (3)

               Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal ændringen af varespecifikationen godkendes —

         VEDTAGET DENNE FORORDNING:
   Artikel 1
   Den ændring af varespecifikationen for betegnelsen »Jambon sec des Ardennes«/»Noix de Jambon sec des Ardennes« (BGB), der er offentliggjort i Den Europæiske Unions Tidende, godkendes.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 14. april 2015.

            På Kommissionens vegne

            For formanden

         Phil HOGAN

            Medlem af Kommissionen

      (1)  EUT L 343 af 14.12.2012, s. 1.

      (2)  Kommissionens forordning (EF) nr. 2036/2001 af 17. oktober 2001 om tilføjelse til bilaget til forordning (EF) nr. 2400/96 om optagelse af visse betegnelser i det register over beskyttede oprindelsesbetegnelser og beskyttede geografiske betegnelser, der er fastsat i Rådets forordning (EØF) nr. 2081/92 om beskyttelse af geografiske betegnelser og oprindelsesbetegnelser for landbrugsprodukter og levnedsmidler (EFT L 275 af 18.10.2001, s. 9).

      (3)  EUT C 444 af 12.12.2014, s. 25.


title: Kommissionens gennemførelsesforordning (EU) nr. 623/2013 af 27. juni 2013 om ændring af forordning (EF) nr. 1238/95 for så vidt angår størrelsen af de gebyrer, der skal betales til EF-Sortsmyndigheden

text:
               28.6.2013

               DA

               Den Europæiske Unions Tidende

               L 177/20

         KOMMISSIONENS GENNEMFØRELSESFORORDNING (EU) Nr. 623/2013
   af 27. juni 2013
   om ændring af forordning (EF) nr. 1238/95 for så vidt angår størrelsen af de gebyrer, der skal betales til EF-Sortsmyndigheden
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 2100/94 af 27. juli 1994 om EF-sortsbeskyttelse (1) (grundforordningen), særlig artikel 113,
   efter høring af EF-Sortsmyndighedens administrationsråd, og
   ud fra følgende betragtninger:

               (1)

               I artikel 9, stk. 1, i Kommissionens forordning (EF) nr. 1238/95 af 31. maj 1995 om gennemførelsesbestemmelser til Rådets forordning (EF) nr. 2100/94 for så vidt angår fastsættelsen af gebyrer til EF-Sortsmyndigheden (2) fastsættes størrelsen af det gebyr, der skal betales til EF-Sortsmyndigheden (i det følgende benævnt »Sortsmyndigheden«), for hvert år af EF-sortsbeskyttelsens varighed, jf. artikel 113, stk. 2, litra d), i forordning (EF) nr. 2100/94.

               (2)

               Sortsmyndighedens finansielle reserve er nået op på et niveau, som overstiger det beløb, der er nødvendigt for at fastholde et balanceret budget og sikre dens fortsatte drift. Derfor bør det årlige gebyr nedsættes fra år 2014.

               (3)

               Forordning (EF) nr. 1238/95 bør derfor ændres i overensstemmelse hermed.

               (4)

               Foranstaltningerne i denne forordning er i overensstemmelse med udtalelse fra Det Stående Udvalg for Sortsbeskyttelse —

         VEDTAGET DENNE FORORDNING:
   Artikel 1
   Artikel 9, stk. 1, i forordning (EF) nr. 1238/95 affattes således:

      »1.   Sortsmyndigheden opkræver fra indehaveren af en EF-sortsbeskyttelse (i det følgende benævnt »indehaveren«) et gebyr på 250 EUR for hvert år af EF-beskyttelsens gyldighedsperiode (i det følgende benævnt »det årlige gebyr«), jf. artikel 113, stk. 2, litra d), i grundforordningen.«

   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Den anvendes fra den 1. januar 2014.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 27. juni 2013.

            På Kommissionens vegne

         José Manuel BARROSO

            Formand

      (1)  EFT L 227 af 1.9.1994, s. 1.

      (2)  EFT L 121 af 1.6.1995, s. 31.


title: Kommissionens gennemførelsesforordning (EU) 2016/1403 af 22. august 2016 om udelukkelse af ICES-underafsnit 27 og 28.2 fra anvendelsen af en fiskeriforbudsperiode i 2016

text:
               23.8.2016

               DA

               Den Europæiske Unions Tidende

               L 228/30

         KOMMISSIONENS GENNEMFØRELSESFORORDNING (EU) 2016/1403
   af 22. august 2016
   om udelukkelse af ICES-underafsnit 27 og 28.2 fra anvendelsen af en fiskeriforbudsperiode i 2016
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1098/2007 af 18. september 2007 om en flerårig plan for torskebestandene i Østersøen og fiskeriet, der udnytter disse bestande, om ændring af forordning (EØF) nr. 2847/93 og om ophævelse af forordning (EF) nr. 779/97 (1), særlig artikel 29, stk. 2, og
   ud fra følgende betragtninger:

               (1)

               Forordning (EF) nr. 1098/2007 indeholder bestemmelser om fastsættelse af fiskeriforbudsperioder for torskebestandene i Østersøen.

               (2)

               I henhold til artikel 29, stk. 2, i forordning (EF) nr. 1098/2007 kan Kommissionen udelukke ICES-underafsnit 27 og 28.2 fra fiskeriforbudsperiodens anvendelsesområde, hvis mængden af torsk, der blev fanget i ICES-underafsnit 27 og 28.2 i den seneste rapporteringsperiode, lå under en vis tærskel.

               (3)

               Under hensyntagen til rapporterne fra de relevante medlemsstater og rådgivningen fra Den Videnskabelige, Tekniske og Økonomiske Komité for Fiskeri bør ICES-underafsnit 27 og 28.2 udelukkes fra fiskeriforbudsperiodens anvendelsesområde i 2016.

               (4)

               Foranstaltningerne i denne forordning er i overensstemmelse med udtalelse fra Komitéen for Fiskeri og Akvakultur —

         VEDTAGET DENNE FORORDNING:
   Artikel 1
   Artikel 8, stk. 1, litra b), i forordning (EF) nr. 1098/2007 finder ikke anvendelse på ICES-underafsnit 27 og 28.2 i 2016.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 22. august 2016.

            På Kommissionens vegne

         Jean-Claude JUNCKER

            Formand

      (1)  EUT L 248 af 22.9.2007, s. 1.


title: Kommissionens gennemførelsesforordning (EU) nr. 384/2013 af 22. april 2013 om tarifering af varer i den kombinerede nomenklatur

text:
               27.4.2013

               DA

               Den Europæiske Unions Tidende

               L 117/7

         KOMMISSIONENS GENNEMFØRELSESFORORDNING (EU) Nr. 384/2013
   af 22. april 2013
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:

               (1)

               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.

               (2)

               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvist er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.

               (3)

               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.

               (4)

               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med denne forordning, fortsat kan påberåbes af modtageren i et tidsrum på 60 dage i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2), jf. dog de i Den Europæiske Union gældende foranstaltninger vedrørende ordninger med dobbeltkontrol og forudgående og efterfølgende tilsyn med tekstilvarer ved indførsel i Den Europæiske Union.

               (5)

               Toldkodeksudvalget har ikke afgivet udtalelse inden for den af formanden fastsatte tidsfrist —

         VEDTAGET DENNE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i den i kolonne 2 i skemaet nævnte KN-kode.
   Artikel 2
   Bindende tariferingsoplysninger, der er meddelt af medlemsstaternes toldmyndigheder, og som ikke er i overensstemmelse med denne forordning, kan fortsat påberåbes i et tidsrum på 60 dage i henhold til bestemmelserne i artikel 12, stk. 6, i forordning (EØF) nr. 2913/92, jf. dog de i Den Europæiske Union gældende foranstaltninger vedrørende ordninger med dobbeltkontrol og forudgående og efterfølgende tilsyn med tekstilvarer ved indførsel i Den Europæiske Union.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 22. april 2013.

            På Kommissionens vegne For formanden

         Algirdas ŠEMETA

            Medlem af Kommissionen

      (1)  EFT L 256 af 7.9.1987, s. 1.

      (2)  EFT L 302 af 19.10.1992, s. 1.

      BILAG

                  Varebeskrivelse

                  Tarifering
                  (KN-kode)

                  Begrundelse

                  (1)

                  (2)

                  (3)

                  En vare, der har form som en cylinder med en diameter på ca. 7 mm og en længde på ca. 130 mm, bestående af et ydre lag af papir, der omslutter følgende bestanddele:

                              —

                              tre filtre af celluloseacetatfibre med aktivt kul [C]

                              —

                              fire filtre af celluloseacetatfibre, der også indeholder imprægnerede fibre (imprægneret med et klæbestof, der ikke trænger ind til midterlagene af fibrene) [I]

                              —

                              to filtre af celluloseacetatfibre [A],

                              —

                              fire bestanddele af aromatisk orientalsk tobak af den art, der benyttes i cigaretter [T].

                        Celluloseacetatfibrene i de forskellige filtre [C, I, A] er placeret parallelt med hinanden. Fibrene danner en fleksibel porøs helhed af ensartet tykkelse og kan umiddelbart adskilles og »plukkes«.
                  I cylinderen er bestanddelene placeret i følgende rækkefølge:

                              —

                              C (ca. 6 mm lang)

                              —

                              I (ca. 10 mm lang)

                              —

                              T (ca. 10 mm lang)

                              —

                              A (ca. 13 mm lang)

                              —

                              T (ca. 10 mm lang)

                              —

                              I (ca. 10 mm lang)

                              —

                              C (ca. 12 mm lang)

                              —

                              I (ca. 10 mm lang)

                              —

                              T (ca. 10 mm lang)

                              —

                              A (ca. 13 mm lang)

                              —

                              T (ca. 10 mm lang)

                              —

                              I (ca. 10 mm lang)

                              —

                              C (ca. 6 mm lang).

                        Varens forskellige materialer har følgende vægtprocent:

                              —

                              C: ca. 17 %

                              —

                              I: ca. 16 %

                              —

                              A: ca. 8 %

                              —

                              T: ca. 41 %

                              —

                              papir: ca. 18 %.

                        Varen er beregnet til overskæring til fremstilling af filtercigaretter. Det fremgår ikke af varens objektive kendetegn, hvordan den skæres over.
                  (Se fotos 664 A og B) (1)

                  5601 22 10

                  Tarifering i henhold til almindelig tariferingsbestemmelse 1, 4 og 6 vedrørende den kombinerede nomenklatur og teksten til KN-kode 5601, 5601 22 og 5601 22 10.
                  Varen indeholder flere filter- end tobaksdele. Tobakken forbliver placeret mellem to filtre og kan derfor ikke antændes, men anvendes kun som aromagivende bestanddel i en cigaret. Tobakken udgør kun ca. en tredjedel af varens volumen. Derfor er de forskellige filtre karaktergivende for varen, jf. almindelig tariferingsbestemmelse 3 b).
                  Ordinære celluloseacetatfibre [A] udgør sammen med de imprægnerede [I] en større procentandel i vægt og volumen end celluloseacetatfibre med aktivt kul [C]. Følgelig er filtrene bestående af ordinære og imprægnerede celluloseacetatfibre [A, I] karaktergivende for varen, jf. almindelig tariferingsbestemmelse 3 b).
                  Filtrene fremstillet af ordinære og imprægnerede celluloseacetatfibre [A, I] har ikke den nødvendige sammenhæng og styrke. Derfor er tarifering under pos. 5602, som »filt« eller 5603 som »fiberdug« udelukket.
                  Filtrene af ordinære og imprægnerede celluloseacetatfibre [A, I] er ikke fremstillet af et »tekstilstof« som omhandlet i bestemmelse 1 til kapitel 63. Tarifering under pos. 6307 er derfor udelukket.
                  I filtre fremstillet af ordinære og imprægnerede celluloseacetatfibre [A, I] er fibrene placeret parallelt med hinanden. Derfor er de udelukket fra tarifering under pos. 5601 som »varer af vat«.
                  Da filtre af ordinære og imprægnerede celluloseacetatfibre [A, I] ikke kan tariferes under en position i henhold til almindelig tariferingsbestemmelse 1 til 3, skal de tariferes under anvendelse af almindelig tariferingsbestemmelse 4 under den position, der er relevant for de varer, hvormed de har mest tilfælles.
                  Da fibrene umiddelbart kan adskilles og »plukkes« og danner en fleksibel porøs helhed af ensartet tykkelse, fremtræder de udadtil som vat. Følgelig skal filtrene [A, I] tariferes under pos. 5601 (se også HS-tariferingsudtalelse »stave til brug ved fremstilling af cigaretfiltre« under underposition 5601 22).
                  Imprægnering af acetatfibre [I] udelukker ikke tarifering under pos. 5601, da klæbestoffet ikke trænger ind til midterlagene af fibrene (se Forklarende Bemærkninger til HS, pos. 5601, afsnit A, fjerde afsnit).
                  Varen skal derfor tariferes under KN-kode 5601 22 10 som »varer af vat af kemofibre«.

         (1)  Fotografierne er udelukkende vejledende.